হোশেন ( হোশেন, ) হল একটি ইসরায়েলি অলাভজনক এলজিবিটিকিউ সংস্থা যারা আন্তর্জাতিক লেসবিয়ান, গে, উভকামী, ট্রান্স এবং ইন্টারসেক্স অ্যাসোসিয়েশন দ্বারা ইসরায়েলের বৃহত্তম এই ধরনের সংস্থা হিসাবে তালিকাভুক্ত। হোশেন হলো হিব্রু ভাষায় শিক্ষা এবং পরিবর্তনের সংক্ষিপ্ত রূপ।   ইতিহাস  ১৯৭৬ সালে, ডঃ মোশে ডোভ আগুদার লেকচারিং সার্ভিস প্রতিষ্ঠা করেন। ২০০১ সালে, সংগঠনটিকে হোশেনে রূপান্তরিত করা হয়। এটি একটি অলাভজনক স্বেচ্ছাসেবক সংস্থা যার উদ্দেশ্য হল যৌন অভিমুখিতা এবং লিঙ্গ পরিচয় সম্পর্কিত গতানুগতিকতার বিরুদ্ধে লড়াই করা। ২০০৪ সালের জুলাই মাসে এটি একটি স্বাধীন জন-সুবিধা কর্পোরেশনে পরিণত হয়। "হোশেন"কে শিক্ষা মন্ত্রণালয়ের শিক্ষাগত মনস্তাত্ত্বিক কর্তৃপক্ষ আনুষ্ঠানিকভাবে স্বীকৃতি দিয়েছেন। এখানে শিক্ষামূলক কার্যক্রম, তাত্ত্বিক বক্তৃতা, কর্মশালা এবং সেমিনারের মতো কার্যসূচী রয়েছে। পারসোনাল স্টোরি হল এর প্রাথমিক শিক্ষামূলক কার্যক্রমগুলির মধ্যে একটি, যেখানে দুজন এলজিবিটি ব্যক্তি তাদের নিজস্ব ব্যক্তিগত গল্প দর্শকের সঙ্গে ভাগ করে নেয় যাতে তাদের সাথে সম্পর্ক স্থাপন করতে সাহায্য হয়।   কার্যক্রম    ব্যক্তিগত গল্প  এই সংগঠনের প্রধান শিক্ষামূলক কার্যকলাপ হলো ব্যক্তিগত গল্প — যেখানে দুজন এলজিবিটিকিউ ব্যক্তি নিজেদের জীবনের অভিজ্ঞতা শোনান। তাদের মতো স্বেচ্ছাসেবকদের গল্প দর্শকদের তাদের সাথে সম্পর্ক স্থাপন করতে সাহায্য করে। তাদের ব্যক্তিগত গল্পগুলি থেকে জানা যায় তারা কি ধরণের অসুবিধার মুখোমুখি হয়েছে এবং কখনও কখনও তাদের কি মূল্য দিতে হয়েছে।   এলজিবিটি নাগরিক অধ্যয়ন প্রোগ্রাম  শিক্ষা মন্ত্রণালয় নাগরিক শিক্ষার পাঠ্যক্রম সংস্কারের সিদ্ধান্ত নেওয়ার পর, হোশেনের উন্নয়ন দল উচ্চ বিদ্যালয়ের শিক্ষার্থীদের ওপর দৃষ্টি নিবদ্ধ করে একটি কর্মসূচি তৈরি করে। এদের লক্ষ্য হল শিক্ষার্থীদের এলজিবিটি ইতিহাস সম্পর্কে শিক্ষিত করা এবং অধিকার আন্দোলনের কর্মী ও নাগরিক অধিকার সমতার সংগ্রামের সঙ্গে তাদের পরিচয় করানো। নাগরিক অধ্যয়ন কর্মসূচি জুড়ে ৩৩টি সভা হয় এবং সেগুলি হোশেন দ্বারা সংগঠিত হয়। অন্যান্য এলজিবিটি সংগঠন, যেমন আইজিওয়াই (ইসরায়েলি সমকামী যুব সংগঠন), তেহিলা (ইসরায়েলি "পিএফএলএজি") এবং তেল আবিবের এলজিবিটি পৌর কেন্দ্রকে এই কর্মসূচিটি পারস্পরিক সহযোগিতা করতে উৎসাহিত করে।   কিন্ডারগার্টেন শিক্ষকদের প্রোগ্রাম  এলজিবিটি অভিভাবকদের সংখ্যা বেশি হওয়ায়, এলজিবিটি পরিবারে বেড়ে ওঠা শিশুদের জন্য মনোবিজ্ঞানী, শিক্ষা কাউন্সিলর, কিন্ডারগার্টেন শিক্ষক এবং শিক্ষা ব্যবস্থার প্রতিনিধিদের সমন্বয়ে গঠিত একটি দল এমন একটি প্রোগ্রাম তৈরি করেছে যা কিন্ডারগার্টেন শিক্ষকদের সহায়তা করে ঐসব শিশুদের সমস্যার সমাধান করতে। এই প্রোগ্রামটি ২০১২ সালে ওরানিম একাডেমিক কলেজ এবং কিবুতজিম কলেজ অফ এডুকেশন, টেকনোলজি অ্যান্ড আর্টস-এ তাদের পাঠ্যক্রমের অংশ হিসেবে চালু করা হয়েছিল। ইসরায়েলের শিশুদের জন্য জনপ্রিয় টিভি চ্যানেলগুলির সাথেও হোশেন সহযোগিতা করে।   ইসরায়েলি প্রতিরক্ষা বাহিনী  সেনাবাহিনীর ন্যায়পালের অনুরোধে আইডিএফ-এর জন্য প্রশিক্ষণ কোর্স প্রদানে ডায়াগনস্টিকস এনসিও, স্কোয়াড লিডার, মানসিক স্বাস্থ্য কর্মকর্তা এবং অন্যান্য কার্যক্রমের সঙ্গে হোশেন কাজ করে। সশস্ত্র বাহিনীতে এবং বেসামরিক খাতে সাহায্য করার জন্য তাদের কার্যক্রমটির নকশা করা হয়েছে, তারা এলজিবিটি ইতিহাস সম্পর্কে তাদের জ্ঞানের মাধ্যমে এবং এলজিবিটি সম্প্রদায়ের লোকেদের সাথে তাদের ব্যক্তিগত পরিচয়ের মাধ্যমে আরও গ্রহণযোগ্য পরিবেশ তৈরি করে।   একাডেমিক গবেষণা  এখানে একটি একাডেমিক গবেষণা দলও রয়েছে, যারা গবেষণা পরিচালনা করে এবং এলজিবিটি সম্পর্কিত বিষয় নিয়ে কাজ করে। ২০১০ সালে, দলটি এলজিবিটি ব্যক্তিদের জীবনের কালানুক্রমিক মাইলফলকগুলি পর্যবেক্ষণ করেছে:   যে বয়সে এলজিবিটি ব্যক্তিরা তাদের ভিন্ন যৌন অভিমুখিতা আবিষ্কার করে।  নিরাপদ পরিবেশ থেকে বেরিয়ে আসার আগে তারা যে প্রক্রিয়াগুলির মধ্য দিয়ে যায়।  যে সময়টিতে তারা নিজেদের যৌন অভিমুখিতা লুকিয়ে রাখার সিদ্ধান্ত নেয়।।   আরও দেখুন    ইসরায়েলে এলজিবিটি অধিকার  সমকামী ও সমকামী বিষয় এবং ইহুদি ধর্ম  বাত কোল (ইসরায়েলের ধর্মীয় লেসবিয়ান সম্প্রদায়)  ইসরায়েল সমকামী যুব  এলজিবিটি ব্যক্তিদের পিতামাতা   তথ্যসূত্র    বহিঃসংযোগ    হোশেন    (অফিসিয়াল ওয়েবসাইট, ইংরেজি)  হোশেন (সরকারি ওয়েবসাইট, হিব্রু)  হোশেন    (অফিসিয়াল ওয়েবসাইট, আরবি)  ফিলাডেলফিয়া গে নিউজে ফিলিতে এলজিবিটি গল্প বলার সময় ইসরায়েলি নেতার বক্তব্য   বিষয়শ্রেণী:২০০৪-এ প্রতিষ্ঠিত সংগঠন